Diari Oficial de la Generalitat Valenciana


Sumari del DOGV 2505, del 11-05-1995 (1995/834643)

ORDRE de 7 d'abril de 1995, de la Conselleria, d'Educació i Ciència, per la qual s'autoritza per a fer ensenyaments artístics de grau elemental els centres privats que s'indiquen en l'annex.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/07/(3)/dof/vci/html**

### Dades del document

Número de DOGV
:   2505

Data del DOGV
:   11-05-1995

Secció del DOGV
:   DISPOSICIONS GENERALS

Número del document
:   1995/834643


Data del document
:   07-04-1995

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 7 d'abril de 1995, de la Conselleria, d'Educació i Ciència, per la qual s'autoritza per a fer ensenyaments artístics de grau elemental els centres privats que s'indiquen en l'annex.   
Examinats els expedients incoats a instància dels titulars dels centres que es relacionen en l'annex, en sol·licitud per a fer ensenyaments artístics de grau elemental, d'acord amb la nova ordenació educativa.  
Atés que tots els centres estan classificats com a centres no oficials reconeguts d'ensenyaments artístics.  
Vists la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril) pel qual s'estableixen els requisits mínims dels centres que imparteixen ensenyaments artístics i el Reial Decret 321/1994, de 25 de febrer, sobre autorització a centres docents privats per a impartir ensenyaments artístics.  
Atés que dels informes inclosos als expedients es dedueix que els centres compleixen els requisits establerts a la disposició transitòria segona de l'esmentat Reial Decret 389/1992, de 15 d'abril, per tal d'accedir al que sol·liciten.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar a cadascun dels centres arreplegats en l'annex per a impartir els ensenyaments artístics de grau elemental corresponents a la nova ordenació educativa, amb les especialitats i número de llocs escolars que s'hi especifiquen.  
Segon  
Aquesta autorització produirà efectes des de l'inici del curs acadèmic 1995/96.  
Tercer  
Aquests centres gaudiran de plenes competències acadèmiques en totes les matèries corresponents al nou sistema educatiu que s'autoritza.  
Quart  
En relació als ensenyaments del Pla que s'extingeix i d'acord amb el calendari vigent d'aplicació del nou sistema educatiu, els centres musicals gaudiran, així mateix, de plenes facultats acadèmiques per a impartir les assignatures de grau elemental que se senyalen en cada cas.  
Cinquè  
Sense perjudici d'allò establert als apartats anteriors, cada centre de l'annex queda adscrit, a efectes purament administratius, al Conservatori de titularitat de la Conselleria d'Educació i Ciència que s'hi especifica.  
Sisè  
Modificar conseqüentment la denominació genèrica de cadascun dels centres en els termes que s'expressen a l'esmentat annex.  
S'autoritza, així mateix, el canvi de denominació específica del centre en el cas i terme que s'assenyalen en l'annex.  
Setè  
Qualsevol modificació dels termes de la present ordre requerirà la preceptiva autorització de l'administració educativa.  
DISPOSICIó ADDICIONAL  
Aquestes autoritzacions donaran lloc a les corresponents inscripcions en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el [95/3284]. Abans de la interposició del recurs, caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 7 d'abril de 1995  
El conseller d'Educació i Ciència,  
JOAN ROMERO I GONZáLEZ  
ANNEX  
Denominació genèrica: centre autoritzat d'ensenyaments de música de grau elemental  
Denominació específica anterior: Escuela de Música Esther  
Nova denominació específica: Centro de Música Esther  
Titular del centre: Antonio Roig Rochera i Esther Bernat Agut  
Domicili: passeig de Concepció Arenal, 16-B  
Localitat: Burjassot  
Província: València  
Codi: 89846898  
Ensenyaments que s'autoritzen: Grau Elemental de Música amb les especialitats de: Piano, Guitarra, Violí, Flauta Travessera, Clarinet i Saxòfon.  
Així mateix, el centre gaudirà de plenes competències acadèmiques per a impartir els ensenyaments de grau elemental no extingits del pla 66 que tenia autoritzats com a centre no oficial reconegut.  
Número total de llocs escolars: 80  
Centre al qual s'adscriu: Conservatori Superior de Música Joaquín Rodrigo de València (Codi 91084229)  
Denominació genèrica: centre autoritzat d'ensenyaments de dansa de grau elemental  
Denominació específica: Paso a dos  
Titular del centre: Josefina Granell i Rosa M. Riber  
Domicili: carrer de Pérez Galdós, 38  
Localitat: Alzira  
Província: València  
Codi: 37638230  
Ensenyaments que s'autoritzen: Grau elemental de Dansa  
Número total de llocs escolars: 90  
Centre al qual s'adscriu: Conservatori de Dansa de València (codi 77076165)  
Denominació genèrica: centre autoritzat d'ensenyaments de música de grau elemental  
Denominació específica: Centre d'Estudis Musicals d'Onda  
Titular del centre: Societat Unión Musical Santa Cecilia de Onda  
Domicili: plaça de Sant Cristòfol, 21  
Localitat: Onda  
Província: Castelló  
Codi: 02661771  
Ensenyaments que s'autoritzen: Grau elemental de música de les especialitats de: Piano, Guitarra, Violí, Viola, Violoncel, Flauta, Oboè, Clarinet, Saxòfon, Fagot, Trompa, Trompeta, Trombó, Tuba i Percussió.  
Així mateix, el centre tindrà plenes competències acadèmiques per a impartir les següents assignatures de grau elemental corresponents al pla d'estudis que s'extingeix: Solfeig i Teoria de la música, Conjunt Coral, i les especialitats instrumentals corresponents que se li autoritzen de la nova ordenació educativa.  
Número total de llocs escolars: 112  
Centre al qual s'adscriu: Conservatori Professional de música de Castelló (codi 40236449).  
Denominació genèrica: Centre autoritzat d'ensenyaments de dansa de grau elemental  
Denominació específica: Centre d'Estudis Musicals d'Onda  
Titular del centre: Societat Unión Musical Santa Cecilia de Onda  
Domicili: plaça de Sant Cristòfol, 21  
Localitat: Onda  
Província: Castelló  
Codi: 42652452  
Ensenyaments que s'autoritzen: Grau Elemental de dansa  
Número total de llocs escolars: 100  
Centre al qual s'adscriu: Conservatori de dansa de València (codi 64863055)


Còpia Permalink ELI